Այսօր նույնպես մեր անցնելիք ճանապարհի նոր հիմնարկեք է խոստացվում, ինչը պաթոսալի է թավշյա հեղափոխության ասպետների ու նրանց բազմահազար համակիրների համար, բայց նաև դեժավյուից զերծ մնալու մտահոգություն պետք է լինի: Կադրերի անսխալ ընտրություն՝ ահա թիվ 1 կարևորությունը, որը կարող է նաև գայթաքար դառնալ, եթե նրանցից որևէ մեկն ինչ-որ պահի մոռանա, որ իր պարտականությունը երկրին ու հանրությանը ծառայելն է, այլ ոչ՝ ծառայեցնելը: